ไทยรัฐทีวี ถ่ายทอดสด ช้างศึกอุ่นแข้งบาห์เรน 5 มิ.ย.นี้
ไทยรัฐทีวี จับมือ สมาคมฟุตบอลแห่งประเทศไทยในพระบรมราชูปถัมภ์ และสยามสปอร์ต รวมเสียงเชียร์คนไทยให้กระหึ่ม ด้วยการถ่ายทอดสด ภายใต้โครงการ ไทยรัฐเชียร์ไทยแลนด์ เชียร์บอลไทยไปบอลโลก โครงการใหม่จากไทยรัฐทีวี ที่ต้องการสนับสนุนวงการกีฬาไทยด้วยการถ่ายทอดสดการแข่งขันกีฬาประเภทต่างๆ ของทัพนักกีฬาไทยให้คนไทยได้รับชมฟรี โดยใช้เทคโนโลยีการออกอากาศคุณภาพที่ให้ภาพและเสียงคมชัดระดับ HD ให้คนไทยได้เต็มอิ่มกับการรับชมการถ่ายทอดสดการแข่งขันฟุตบอลโลก 2018 รอบคัดเลือก โซนเอเชีย (กลุ่มเอฟ) และการแข่งขันฟุตบอลทีมชาติไทยนัดอุ่นเครื่องเตรียมสู้ศึกฟุตบอลโลก,วันที่ 4 มิ.ย. จากการแข่งขันฟุตบอลโลก 2018 รอบคัดเลือกโซนเอเชีย (กลุ่มเอฟ) ระหว่างทีมช้างศึก ทีมชาติไทย ที่เฉือนชนะทีมชาติเวียดนาม เฉียดฉิว 1-0 ซึ่งไทยรัฐทีวี ได้รับกระแสตอบรับที่ดีในด้านการเปิดประสบการณ์ใหม่ให้ผู้ชมทางบ้านได้ร่วมลุ้น และรับชมบรรยากาศการเชียร์ฟุตบอลเสมือนอยู่ติดขอบสนามจริง,สำหรับแมตช์ต่อไปที่ไทยรัฐทีวี จะถ่ายทอดสดให้แฟนบอลได้รับชมนั้น เป็นการแข่งขันนัดอุ่นเครื่องเตรียมสู้ศึกฟุตบอลโลก 2018 รอบคัดเลือก ระหว่าง ทีมชาติไทยและทีมชาติบาห์เรน ในวันศุกร์ที่ 5 มิถุนายน นี้ ตั้งแต่เวลา 18.15 น. ซึ่งจะเริ่มถ่ายทอดบรรยากาศสดๆ ตลอดการแข่งขันจากสนามราชมังคลากีฬาสถาน,ทั้งนี้ แฟนบอลสามารถหาซื้อบัตรเข้าชมการแข่งขันได้แล้ว ที่ไทยทิกเก็ตเมเจอร์ บัตรราคา 100 และ 200 บาท และในวันงาน สามารถแวะไปที่บูธไทยรัฐทีวีก่อนเข้าสนาม เพื่อร่วมกิจกรรมสนุกๆ กับทีมงานพร้อมรับของรางวัลกลับบ้านมากมาย,รวมเสียงเชียร์คนไทยให้กระหึ่ม เชียร์ ชัด ติดขอบจอได้ทางสถานีโทรทัศน์ไทยรัฐทีวี ช่อง 3 / 32 / 42 ทุกกล่องทุกจาน แฟนบอลสามารถติดตามความเคลื่อนไหวต่างๆ ของวงการลูกหนังไทย รวมถึงการอัพเดตตารางเวลาและสนามการแข่งขันได้ทาง www.thairath.tv และ facebook.com/thairathtv หรือสอบถามรายละเอียดเพิ่มเติมได้ที่ 0-2127-1222
ไทยรัฐทีวี จับมือ สมาคมฟุตบอลแห่งประเทศไทยในพระบรมราชูปถัมภ์ และสยามสปอร์ต รวมเสียงเชียร์คนไทยให้กระหึ่ม ด้วยการถ่ายทอดสด ภายใต้โครงการ ไทยรัฐเชียร์ไทยแลนด์ เชียร์บอลไทยไปบอลโลก
ไทยรัฐทีวี,ฟุตบอลโลก,ฟุตบอลโลก 2018,โซนเอเชีย,ช้างศึก,ทีมชาติไทย,เกมอุ่นเครื่อง,ทีมชาติบาห์เรน,สนามราชมังคลากีฬาสถาน,ฟุตบอลไทย,ข่าว,ข่าวกีฬา,ไทยรัฐออนไลน์